Skatval kirke

Skatval kirke er en trekirke i Skatval sokn i Stjørdal kommune. Skatval har vært kirkested siden middelalderen. Den kirken som står på stedet i dag, er en trekirke fra 1901. Det er kirkegård ved kirken. I 1589 var det tre kirker det ikke lenger var behov for, Auran og Fløan på Skatval og Skjelstad i Hegra. Det ble da igjen fire kirker i Stjørdal prestegjeld, hovedkirken Værnes og anneksene Skatval, Hegra og Leksdal (Lånke). Disse kirkene skulle betjenes av to prester. I 1849 ble Stjørdal prestegjeld delt, og Nedre Stjørdal prestegjeld kom til å bestå av Værnes (Stjørdal) hovedsokn og anneksene Lånke og Skatval. Prestegjeldet fikk en sokneprest og en kapellan. Kapellangården lå på Bolkan på Skatval. Skatval kirke ligger like ved Europavei 6. Referanser Litteratur Rasmussen, Alf Henry (red.): Våre kirker : norsk kirkeleksikon (1993), s. 299. Rønningen, Johan Peter: Skatval kirke 1901–1976 (1976). 81 sider. Rønningen, Johan Peter: Skatval kirke 1901–1991 (1991). 247 sider. Boken dekker den nåværende kirkens historie fra 1901, men også det spirituelle livet i sognet 1767–1900. Eksterne lenker (no) «Skatval kirke». Kirkesøk. Den norske kirke. (no) «Skatval kirke». Kulturminnesøk. Riksantikvaren – Direktoratet for kulturminneforvaltning. Bilder fra Stjørdal kirkelige fellesråd. (Googlealbum)